burgasdotpro/wikipedia huggingface dataset:
Tadej Pogačar

Tadej Pogačar (* 21. september 1998, Klanec, Slovinsko) je slovinský profesionálny cestný cyklista jazdiaci za UCI World Team UAE Team Emirates. V roku 2020 sa stal ako prvý Slovinec a zároveň ako druhý najmladší cyklista histórie celkovým víťazom Tour de France, pričom ako prvý cyklista v histórii získal zároveň tri dresy, a to žltý (celkový víťaz), biely (najlepší mladý jazdec do 25 rokov) a bodkovaný (najlepší vrchár). Zároveň vyhral Tour de France ešte v roku 2021 a 2024. V roku 2024 vyhral Giro d'Italia. Je prirovnávaný k cyklistom ako Eddy Merckx, Bernard Hinault alebo Fausto Coppi.
V roku 2019 sa stal najmladším cyklistom vo veku 20 rokov, ktorý vyhral závod v UCI World Tour. Neskôr v roku vyhral tri etapy v Grand Tours. Nakoniec skončil tretí a získal titul mladého jazdca. Pri svojom debute na Tour de France aj v nasledujúcom roku vyhral tri etapy a celkovú klasifikáciu, rovnako ako vrchársku súťaž a klasifikáciu mladých jazdcov. Stal sa tak jediným jazdcom, ktorý vyhral tieto tri klasifikácie súčasne. Je prvým slovinským víťazom a vo veku 21 rokov druhým najmladším víťazom po Henri Cornetovi, ktorý zvíťazil v roku 1904 vo veku 19 rokov. Je prvým cestným cyklistom v histórii, ktorý prekonal hranicu 6 000 bodov vo svetovom rebríčku UCI.
Kariéra.
V roku 2019 podpísal zmluvu s UAE Team Emirates najmenej do konca roku 2023, momentálne má podpísané do konca roku 2027. V auguste roku 2019 sa zúčastnil Vuelty, kde vyhral 3 etapy a stal sa najlepším mladým jazdcom. V roku 2020 debutoval na Tour de France, ktorú nakoniec celú ovládol po tom, čo sa mu v záverečnej časovke podarilo preskočiť svojho krajana Primoža Rogliča.
Osobný život.
Pogačar žije v Monaku aj v Slovinsku so svojou priateľkou, slovinskou cyklistkou Urškou Žigartovou. Jeho vzorom je Alberto Contador.
Pogačar hovorí plynule slovinsky, anglicky a taliansky.
Má záľubu v šoférovaní áut.
Anjeli strážni

Anjeli strážni je televízna relácia, ktorú vysiela RTVS od roku 2004. Ide o talk-show, ktorú už 20 rokov moderuje Alena Heribanová.
Prvým hosťom bol 13. januára 2004 herec Juraj Kukura.
V roku 2019 oslávila 15 rokov na obrazovke. Pri tejto príležitosti odvysiela RTVS 16. februára 2019 špeciálny zostrih relácie. K februáru 2019 sa v relácii predstavilo viac ako 500 hostí a tvorcovia priniesli viac ako 7500 hodín rozhovorov.
Do relácie sú pozývaní nielen hostia zo Slovenska, ale aj blízkeho či vzdialenejšieho zahraničia z oblasti kultúry, vedy, športu, ale aj stretnutie s menej známymi hosťami, ktorí dokázali v živote niečo netradičné a zaujímavé.
S-adenozylhomocysteín

"S"-adenozylhomocysteín (SAH) je metabolit metionínu a biosyntetický prekurzor homocysteínu.
Metabolimus.
SAH vzniká štiepením metylovej skupiny (detemyláciou) "S"-adenozylmetionínu (SAM). Prenos metylovej skupiny na rôzne substráty katalyzujú rôzne metyltransferázy, všeobecne možno reakciu zapísať ako:
SAH sa potom premieňa na adenozín a homocysteín pôsobením adenozylhomocysteinázy:
Biologický význam.
SAH inhibuje DNA metyltransferázy. Do aktívneho miesta DNA metyltransferázy 3B sa môžu naviazať dve molekuly SAH, čím zabránia DNA duplexu viazať sa do daného aktívneho miesta, čo má za následok inhibíciu metylácie DNA.
Adenozylhomocysteináza

Adenozylhomocysteináza () je hydroláza, ktorá katalyzuje reverzibilnú hydrolýzu "S"-adenozylhomocysteínu (SAH) na adenozín a homocysteín. Enzým pre svoju aktivitu vyžaduje NAD+:
Táto reakcia predstavuje jednu z reakcií metabolizmu metionínu. 
Štruktúra.
Sekvencia adenozylhomocysteinázy je u väčšiny organizmov veľmi podobná (tzn. málo mutuje) a má 430 až 470 aminokyselín. Tento enzým obsahuje v centrálnej časti región, ktorý je bohatý na glycín, pričom sa predpokladá, že táto časť enzýmu je zodpovedná za viazanie NAD+. Každá jednotka adenozylhomocysteinázy viaže jednu molekulu NAD+. Je možné, že tento proteín využíva alosterickú reguláciu podobnú morfeínom.
Reakčný mechanizmus.
Hydrolýza začína dehydrogenačnou oxidáciou 3'-OH skupiny ribózy pomocou NAD+, čím vzniká NADH. Výsledný ketón sa α-deprotonizuje na uhlíku C4, čím vzniká enol. Z enolu sa eliminuje homocysteín. Na α,β-nenasýtený ketón sa následne aduje voda a tento ketón sa potom redukuje pôsobením NADH (čím sa recykluje NAD+).
Gény.
Adenozylhomcysteínáza je u ľudí kódovaná génom AHCY, u ktorého sa predpokladá súvis s neuroblatómami. Adenozylhomcysteínáza má takisto významné spojenie s nedostatkom adenozíndeaminázy, ktorý sa zvyčajne prejavuje ako ťažká kombinovaná imunodeficiencia (SCID). Nahromadené deriváty adenozínu, dATP, nevratne viažu a inhibujú adenozylhomocysteinázu, čo vedie k hromadeniu SAH, pretože rovnováha reakcie je posunutá smerom k SAH. SAH je silný inhibítor prenosu metylu.
Cestoviny (televízna relácia)

Cestoviny sú zábavno-súťažná televízna relácia, ktorú vysielala TV Markíza. Pôvodne sa vysielala v rokoch 19982004, zrušená bola po takmer šesťročnej existencii. Po štyroch rokoch bola v roku 2008 na krátky čas opäť obnovená.
Cestoviny patrili k veľmi obľúbeným reláciám TV Markíza. Koncom deväťdesiatych rokov spôsobila relácia na Slovensku malú televíznu revolúciu. Stala sa kolískou pre žáner, ktorý sa na Slovensku naplno rozvinul až o niekoľko rokov neskôr. Trh osviežil originálnym, jednoduchým a navyše pôvodným nápadom, dynamikou, vtipom a úspešne zapojili aj divácke emócie.
Spočiatku moderovali reláciu Vilo Rozboril a Jana Hospodárová. Neskôr ich nahradili Ján Dubnička a Martina Bartošíková. V roku 2008 bola relácia obnovená s novými moderátormi – Romanom Juraškom a Kristínou Farkašovou. Relácia sa vrátila s novým vizuálom i pozmenenými pravidlami.
V relácii súťažiaci hrali o dovolenku pri mori. Jeden moderátor čakal so súťažiacim na letisku, druhý moderátor musel nájsť protihráča na ulici v slovenských mestách. Ak sa hráč dokázal zbaliť na dovolenku a dostať sa na letisko v stanovenom časovom limite (do troch hodín) a vybaviť si zaopatrenie detí a/alebo voľno v práci, odmenou mu bola exotická dovolenka. Ak nie, vyhral ju protihráč čakajúci na letisku. Porazený získal cenu útechy v podobe cestovín. Dostal toľko cestovín, koľko vážil.
Od 10. júla 2021 sa relácia reprízovala na Markíze v súvislosti s jej 25. narodeninami.
Cestoviny sú spin-off relácie VILOmeniny, formát Vila Rozborila.
Sedlo nad Melišovcami

 
Sedlo nad Melišovcami () je horské sedlo v Kysuckej vrchovine. Nachádza sa v hlavnom hrebeni vrchoviny, nad obcou Lutiše.
Polohopis.
Priesmyk leží v strednej časti pohoria, na juhu geomorfologického podcelku Vojenné. Nachádza sa v hlavnom hrebeni, ktorý vedie zo sedla Lutiška do sedla Meriadov, presnejšie medzi vrchmi Zlieň () na juhu a Biely vrch () na severe. Hrebeň tu oddeľuje Vadičovskú dolinu na západe, ktorou odteká voda z lokality Vadičovským potokom, od východne situovaného údolia Lutiše, ktorou voda smeruje do Radôstky a Bystrice v povodí Kysuce. Sedlo je pomenované podľa neďalekej osady a je dôležitou križovatkou turistických chodníkov. 
Územie leží v Žilinskom kraji a hrebeňom vedie hranica okresov Žilina a Kysucké Nové Mesto. Východná časť patrí do katastra obce Lutiše, západná obci Horný Vadičov.
Vilém Heckel

Vilém Heckel (* 21. máj 1918, Plzeň – † 31. máj 1970, Huascarán) bol český fotograf a horolezec. Venoval sa propagačnej a krajinárskej fotografii, najmä fotografovaniu hôr.
Život a tvorba.
Vilém Heckel sa narodil v Plzni. Jeho otec Adolf Heckel (18881942) bol žeriavnikom v plzenskej Škodovke. Medzi otcove koníčky patrili turistika a fotografovanie, pričom oboma zásadne ovplyvnil aj svojho syna. Vilém sa vyučil fotografom v portrétnom ateliéri Aloisa Chmelíka v Plzni v roku 1936. Pracoval najprv v menších fotografických ateliéroch a počiatky svojej kariéry spojil s reklamnou fotografiou. Od roku 1937 bol zamestnaný u pražskej firmy Indusfoto, čoskoro však svoj záujem obrátil smerom k divadelnej fotografii a následne k reportáži. Pôsobil v niekoľkých ateliéroch, než sa usadil ako priemyselný fotograf v Zbrojovke Brno a pri Československej obchodnej komore v Prahe, kde strávil pätnásť rokov. V roku 1949 bol prijatý do fotografickej sekcie Zväzu československých výtvarných umelcov.
Od roku 1953 sa venoval aj horolezectvu. V roku 1956 sa stal fotografom na voľnej nohe. Prvýkrát vystavoval v roku 1960 v Prahe súbor fotografií z expedície na Kaukaz, ktorej sa zúčastnil v roku 1958. V roku 1962 sa zúčastnil druhýkrát horolezeckej výpravy na Kaukaz a v roku 1965 bol členom prvej československej expedície do Hindúkuša v Afganistane. V roku 1967 sa zúčastnil horolezeckej výpravy do Pakistanu a v roku 1970 československej expedície do Peru, kde tragicky zahynul so všetkými ďalšími členmi výpravy pod lavínou, ktorá zavalila ich tábor pod horou Huascarán v dôsledku silného zemetrasenia (celkovo si vyžiadalo 65 až 70-tisíc obetí a 50-tisíc zranených).
Osobný život.
V roku 1942 sa oženil s Miladou Matoušovou, s ktorou mali dcéry Evu (* 1945) a Helenu (* 1956). Do roku 1956 žili v Prahe-Radotíne, neskôr v Černošiciach pri Prahe. Medzi jeho blízkych priateľov patrili spisovatelia Ota Pavel, Arnošt Lustig, Arnošt Černík; športovci Emil Zátopek, František Šťastný; scenárista a režisér František Pojdl; horolezci Radan Kuchař, Bohumil Svatoš, Jan Červinka.
Dcéra Helena Heckelová spravuje a zverejňuje jeho fotografický archív.
Je suis malade (pieseň)

„Je suis malade“ je pieseň Alice Dony a Serge Lamu z roku 1973. "Je suis malade", pôvodne v podaní Lamu bez veľkého úspechu, sa v priebehu rokov stala najcharakteristickejšou piesňou jeho repertoáru a pravidelne ju predvádza naživo na pódiu. Verziu piesne v roku 1973 tiež nahrala Dalida a zaznamenala úspech.
Hranosť.
Pôvodná verzia Serge Lamu prešla úplne bez povšimnutia, zatiaľ čo televízni a rozhlasoví programátori uprednostnili druhú stranu singla „Les p'tites femmes de Pigalle“. Je to tiež najpredávanejšia pieseň Alice Dony.
Zoznam skladieb.
7" singel Philips (1973, Francúzsko)
Cover verzie.
Pieseň vydali okrem iných Lara Fabian (v roku 1994), Thierry Amiel (v roku 2003), Demis Roussos, juhokórejské vokálne kvarteto Forestella a izraelský spevák Izhar Cohen.
COL

COL, CoL alebo Col môže byť:
Nikdy nehovor nikdy (film z roku 1983)

Nikdy nehovor nikdy () je britsko-americko-nemecký špionážno-akčno-dobrodružný triler z roku 1983, ktorý režíroval Irvin Kershner. Ide o neoficiálnu bondovku v ktorej hlavnú úlohu agenta 007 hrá Sean Connnery. Ide o remake "", oficiálneho filmu ságy z roku 1965.
Dej.
Zločinecká organizácia SPECTRE, pod vedením mocného Ernsta Stavra Blofelda (Max Von Sydow), ukradla špeciálne jadrové hlavice a chce vydierať rôzne organizácie sveta o vysoké výkupné. Ak by peniaze nezaplatili, boli by tak zlikvidované bližšie neurčené časti západnej civilizácie. James Bond (Sean Connery), agent 007 je po dlhšom odpočinku opäť povolaný do náročnej akcie, kde má vypátrať ničivé strely, kým narobia škody obrovského formátu. Stopa vedie k milionárovi Maximilianovi Largovi (Klaus Maria Brandauer), ktorý je nesmierne závislí na dominancii. Podobne na tom je aj jeho očarujúca asistujúca vrahyňa Fatima Blush (Barbara Carrera), s ktorou si 007 musí nejedenkrát poradiť. Bond ale nachádza nečakaného spojenca v Largovej milenke, ide o blonďavé a milé dievča Domino Petachi (Kim Basinger), ktoré mu v neľahkom boji proti zločineckej organizácii pomáha proti Largovi z osobných dôvodov.
Konkurencia.
V roku 1983 vyšli do kín dva filmy so slávnym tajným agentom Iana Fleminga Jamesom Bondom v hlavnej úlohe. Prvý z nich bol "" trinásta oficiálna bondovka, v ktorej sa predstavil Roger Moore ako britský špión 007 po šiestykrát. V druhom rade išlo o Conneryho remake "Thunderballu" s názvom "Nikdy nehovor nikdy", prvým filmom po 12 rokoch, v ktorom hral rolu Bonda. Stalo sa tak po jeho druhom odchode z mimoriadne úspešnej filmovej franšízy v roku 1971 filmom "Diamanty sú večné". Iniciátorom remakového projektu bol Kevin McClory, spoluautor knižnej predlohy "Thunderball". Pri rozpočte filmu "Chobotnička", ktorý bol nižší o viac ako osem miliónov dolárov od "Nikdy nehovor nikdy", zarobila oficiálna bondovka o vyše 25 miliónov dolárov ako jeho neoficiálny konkurent.
Je suis malade

Je suis malade môže byť:
Matúš Vojtko

Matúš Vojtko (* 5. október 2000, Michalovce) je slovenský profesionálny futbalista, ktorý hráva na pozícii obrancu v slovenskom klube ŠK Slovan Bratislava.
Klubová kariéra.
Zemplín Michalovce.
Vojtko sa narodil v Michalovciach kde začal s futbalom a je odchovancom Zemplínu Michalovce. V tomto klube debutoval dňa 5. augusta 2018 pri prehre 1:2 so Slovanom Bratislava. Svoj prvý gól strelil 1. decembra pri výhre 3:0 nad Zlatými Moravcami. Vo svojej prvej sezóne odohral za Michalovce 25 zápasov.
Dňa 24. augusta 2019 strelil Vojtko gól pri remíze 1:1 so Sereďou.
Slovan Bratislava.
Dňa 27. augusta 2021 prestúpil Vojtko do Slovana Bratislava kde podpísal štvorročnú zmluvu. O dva dni debutoval v klube pri výhre 1:0 so Zlatými Moravcami. Prvý gól v drese Slovana strelil 27. októbra pri výhre 5:0 nad Slávia TU Košice v Slovnaft Cupe.
Hosťovanie v Gorici.
V júli 2022 bol Vojtko poslaný na ročné hosťovanie do chorvátskeho klubu HNK Gorica. V klube debutoval 16. júla pri prehre 1:2 s Osijekom.
Návrat do Slovana.
Dňa 21. apríla 2024 rozhodol Vojtko o výhre 2:1 v derby nad Spartakom Trnava. V sezóne odohral 24 zápasov z toho 20 zápasov v lige.
Štatistiky kariéry.
Klubové.
"K 6. júlu 2024"
Poznámky
Úspechy hráča.
ŠK Slovan Bratislava
Čo dokáže láska

Čo dokáže láska ( "Por Amor") je brazílska telenovela z produkcie spoločnosti TV Globo v rokoch 1997 – 1998. Hlavné postavy stvárnili herci Regina Duarte, Antônio Fagundes, Gabriela Duarte a Fábio Assunção. V záporných úlohách účinkovali Susana Vieira, Vivianne Pasmanter, Cássia Kis, Maria Zilda Bethlem a Paulo César Grande.
Na Slovensku túto telenovelu premiérovo uviedla TV Global (predchodca TV JOJ) dňa 7. júla 2001. Od 4. marca 2002 pokračovala 110. epizódou už na novovzniknutej TV JOJ, záverečná epizóda bola odvysielaná 2. apríla 2002.
Amerika (album)

Amerika je štvrtý štúdiový album slovenskej speváčky Petry Jurinovej, vydaný v roku 1999 vydavateľstvom Sony BMG. Nahrávka obsahuje 15 skladieb.
Výroba albumu.
Nahrané v štúdiu Exponent - Hlohovec, marec/apríl 1999
Farby lásky

Farby lásky ( "Carita pintada") je venezuelská telenovela z produkcie televízie RCTV v rokoch 1999 – 2000. Hlavné postavy stvárnili herci Catherine Correia a Simón Pestana. Na Slovensku túto telenovelu vysielala TV JOJ prvýkrát od 4. marca 2002 do 2. septembra 2002 a druhýkrát od 3. marca 2003 do 2. septembra 2003. Je jednou z prvých telenoviel, ktoré sa objavili vo vysielaní TV JOJ.
Divoký mesiac

Divoký mesiac ( "Luna salvaje") je argentínska telenovela z produkcie televízie Telefe v rokoch 2000 – 2001. Hlavné úlohy stvárnili herci Gabriel Corrado a Carina Zampini. Na Slovensku túto telenovelu vysielala TV JOJ od 4. marca 2002 do 10. októbra 2002. Je jednou z prvých telenoviel, ktoré sa objavili vo vysielaní TV JOJ.
Skrytá vášeň (mexická telenovela)

Skrytá vášeň ( "La mentira") je mexická telenovela z produkcie spoločnosti Televisa v roku 1998. Hlavné postavy stvárnili herci Kate del Castillo a Guy Ecker. Na Slovensku túto telenovelu vysielala TV JOJ prvýkrát od 11. decembra 2003 do 18. mája 2004 a druhýkrát od 7. júla 2005 do 23. septembra 2005.
Cigánky

Cigánky ( "Gitanas") je mexická telenovela z produkcie spoločností Telemundo a Argos Comunicación v rokoch 2004 – 2005. Hlavné postavy stvárnili herci Ana de la Reguera, Manolo Cardona, Dolores Heredia a Saúl Lisazo. Na Slovensku túto telenovelu vysielala TV Markíza prvýkrát od 19. septembra 2005 do 12. januára 2006 a druhýkrát od 9. marca 2009 do 7. júla 2009 a TV Doma od 5. júna 2017 do 6. októbra 2017.
Pravá tvár vášne

Pravá tvár vášne () je americká telenovela z produkcie spoločnosti Telemundo v rokoch 2008 – 2009. Hlavné postavy stvárnili herci Elizabeth Gutiérrez a Martín Karpan. Na Slovensku túto telenovelu vysielala TV Doma od 4. januára 2010 do 18. novembra 2010.
Skrytá vášeň

Skrytá vášeň môže byť:
Nikola Jurišić

Nikola Jurišić (; , * cca. 1490, Senj† 1545, Kőszeg, Kráľovské Uhorsko) bol chorvátsky šľachtic, diplomat a vyslanec kráľa Ferdinanda I. Habsburského v Istanbule ako v hlavnom meste Osmanskej ríše.
Po rebríčku hodností.
Ako vyslanec kráľa Ferdinanda I. Habsburského a radca v rokoch 1526 až 1527 za Chorvátsko, vyslovil svoj súhlas za vymenovanie samotného Habsburga za chorvátskeho kráľa na sneme v Cetíne. V roku 1527 mu kráľ Ferdinand I. Habsburský pridelil funkciu obrany pevnosti Bihač. V rokoch 1528 až 1530 pôsobil ako kapitán pevnosti Rijeka. Neskôr sa jeho pôsobnosť prejavila aj v diplomacii. Známy bol jeho slovný prejav voči osmanskému sultánovi Sulejmanovi I. o prímerí. Začiatkom leta roku 1532 bol vymenovaný do funkcie kapitána hradu Kőszeg v Uhorsku.
Kapitán a obranca.
"Bližšie informácie v hlavnom článku: Obliehanie Kőszegu"
V dňoch 5. až 30. augusta roku 1532 bol postup tureckých vojsk na Viedeň zastavený hrdinskou obranou hradu Kőszeg pod velením kapitána Mikuláša Jurišiča. Dlhé obliehanie znamenalo možnosť sústrediť dostatok habsburských armád, v dôsledku čoho sa osmanskí vojaci obmedzili na drancovanie v Štajersku a následne odtiahli smerom na Balkán.
Nové právomoci.
Ferdinand I. udelil Jurišičovi za obranu samotného Kőszegu finančnú odmenu vo výške 8000 zlatých. O čosi neskôr, v rokoch 1537 až 1538 vykonával funkciu kráľovského zástupcu v slavónskom parlamente. V roku 1538 sa samotný Jurišič dočkal hodnosti desiatnika. Od 1537 sa Jurišič spomína taktiež ako kráľovský radca a komorník, pričom ešte v tom istom čase bol vymenovaný za vrchného kapitána Slavónie a Dolného Rakúska. O tri roky neskôr mu pribudla funkcia kapitána Kraňska.
Sedlo pod Zlieňom

 
Sedlo pod Zlieňom () je horské sedlo v Kysuckej vrchovine. Nachádza sa nad obcou Horný Vadičov a vedie ním hranica ochranného pásma Národného parku Malá Fatra.
Polohopis.
Priesmyk leží na juhu strednej časti pohoria, v geomorfologickom podcelku Kysucké bradlá. Nachádza sa v hrebeni, ktorý vedie zo Straníka () cez sedlo Žiarce a pokračuje na vrch Zlieň (). Tu pokračuje hrebeň severným smerom do sedla Meriadov, východným smeruje do sedla Lutiška a na vrch Mravečník (). Hrebeň a sedlo oddeľuje Vadičovskú dolinu na západe, ktorou odteká voda z lokality Dlhým a Vadičovským potokom do Kysuce, od východne situovaného údolia Zlienského potoka, ktorý odvádza vodu do Varínky a Váhu. 
Územie leží v Žilinskom kraji, na pomedzí okresov Žilina a Kysucké Nové Mesto. Sedlom vedie hranica katastrálnych území obce Lysica na východe a Horný Vadičov na západe.
Casino Royale (film z roku 1967)

Casino Royale je britsko-americký špionážno-akčno-dobrodružná komédia z roku 1967, ktorú režírovalo viacero režisérov. Ide o neoficiálnu bondovku v ktorej hlavnú úlohu agenta 007 hrá David Niven a jeho zástupcom je aj Evelyn Tremble (Peter Sellers). Ide o komickú verziu Flemigovho prvého románu "Casino Royale", oficiálny film ságy vyšiel v roku 2006 a agenta stvárnil Daniel Craig.
Dej.
Britská tajná služba nie je na tom veľmi dobre. Zločinecká organizácia Smersh začína narúšať svetovú stabilitu a bezpečnosť, tajné služby prišli najmenej o 11 agentov. Medzitým najlepší tajný agent 007 jej veličenstva odchádza do dôchodku. Šéf MI6 M spoločne so CIA a KGB stavia všetko na jedinú kartu. Musia presvedčiť Jamesa Bonda (David Niven), aby sa vrátil opäť do akcie. Proti presile ohromnej sily – armáde nepriateľov a vášnivému hráčovi kartovej hry Le Chiffre (Orson Welles) a neurotickému megalomanovi Dr. Noah (Woody Allen). Nakoniec sa Bond rozhodne použiť jeho brilantný plán a nájsť si náhradu. Nastupuje tak Evelyn Tremble (Peter Sellers), expert na hazardné hry a muž so elegantným šarmom.
Pozadie.
Film je iba voľne založený na Flemingovom románe "Casino Royale", Jediná bondovka, pre ktorú producenti Albert R. Broccoli a Harry Saltzman nedržal práva. Namiesto toho, aby sa tvorcovia snažili konkurovať populárnym filmom Seana Conneryho, rozhodli sa filmári nakrútiť román ako komédiu miestami až paródiu. V tom istom roku vyšla piata oficiálna bondovka "Žiješ len dvakrát" s Connerym. Produkcia sa však rýchlo vymkla spod kontroly, keďže šesť režisérov pracovalo súčasne, ale nikdy nie vo vzájomnom spojení. Na scenári pracovalo aj osem scenáristov (väčšina nekreditovaných), vrátane Billyho Wildera, Josepha Hellera a Bena Hechta. Okrem toho sa vyskytli problémy s účinkujúcimi, najmä so Sellersom, ktorý si vraj s Wellesom nerozumel a odmietal s ním nakrúcať scény. Výsledný film je tak dosť nesúrodý a dej rôznorodý. Avšak s hviezdnym hereckým obsadením, vynikajúcim produkčným dizajnom a soundtrackom, ktorú mal na starosti Burta Bacharacha, bolo "Casino Royale" kasovým trhákom a neskôr sa stalo kultovou klasikou. Druhá adaptácia "Casino Royale" pre film bola oficiálna verzia z roku 2006 s veľkým ohlasom; dramatická verzia Flemingovho románu, v ktorej hral agenta 007 Daniel Craig.
Rôznorodosť.
Film režírovalo päť rôznych režisérov, ktorí samostatne nakrútili určité sekvencie, a koordinátor kaskadérov Richard Talmadge spolu režíroval poslednú sekvenciu veľkej bitky. Producent filmu Charles K. Feldman uviedol, že John Huston prispel k minutáži filmu 38 minútami záznamu, Ken Hughes 25, Joseph McGrath 20, Robert Parrish 20 a Val Guest 26 minútami. Val Guest napísal a režíroval poslednú časť filmu a bol zodpovedný za dodanie súdržnosti rôznym „kapitolám“. Režisérovi bol ponúknutý jediný titul koordinujúceho režiséra, ale on to odmietol s odôvodnením, že chaotický dej a roztrieštená, nesúrodá povaha diela by neprospela jeho povesti, ak by bola uznaná. Jeho ďalšie príspevky boli namiesto toho označené ako „ďalšie sekvencie“.
Majstrovstvá Južnej Ameriky vo futbale 1921

Majstrovstvá Južnej Ameriky vo futbale 1921 boli piate kontinentálne majstrovstvá Južnej Ameriky. Turnaj hostilo Buenos Aires v Argentíne v dňoch od 2. do 30. októbra 1921. Víťazom turnaja sa stala . Najlepším strelcom sa stal Julio Libonatti s troma gólmi.
Účastníci turnaja.
Na turnaj automaticky postúpili reprezentácie:
Miesta konania.
Všetky zápasy sa hrali v Buenos Aires na štadióne Sportivo Barracas s kapacitou 30 000 miest.
Majstrovstvá Južnej Ameriky vo futbale 1922

Majstrovstvá Južnej Ameriky vo futbale 1922 boli šieste kontinentálne majstrovstvá Južnej Ameriky. Turnaj sa mal hrať v Čile no nakoniec majstrovstvá hostilo Rio de Janeiro v Brazílii v rámci 100. výročia nezávislosti. Hralo sa v dňoch od 17. septembra do 22. októbra 1922.
Účastníci turnaja.
Na turnaji sa predstavilo všetkých päť vtedajších členov CONMEBOL
Miesto konania.
Všetky zápasy sa hrali na štadióne Estadio das Laranjeiras v Rio de Janeiro s kapacitou 20 000 miest.
Tabuľka.
Play-off.
Kedže Brazília, Paraguaj a Uruguaj skončili s rovnakým počtom bodov, boli pre tieto tímy plánované série zápasov play-off. Uruguaj však zo súťaže odstúpil na protest proti výkonu brazílskeho rozhodcu v zápase proti Paraguaju.
O víťazovi sa tak rozhodovalo medzi Brazíliou a Paraguajom.
Externé odkazy.
https://www.rsssf.org/tables/22safull.html
Majstrovstvá Južnej Ameriky vo futbale 1923

Majstrovstvá Južnej Ameriky vo futbale 1923 boli siedme kontinentálne majstrovstvá Južnej Ameriky. Turnaj sa hral v Montevideu v Uruguaji v dňoch od 29. októbra do 2. decembra 1923.
Účastníci turnaja.
Na turnaji sa predstavili tieto tímy:
Turnaj slúžil aj ako kvalifikácia na Letné olympijské hry 1924.
Miesto konania.
Všetky zápasy sa hrali v Montevideu na štadióne Estadio Gran Parque Central s kapacitou 20 000 miest.
Silvia Navarro

Silvia Navarro, celým menom "Silvia Angélica Navarro Barba" (* 5. apríl 1972, Irapuato, Guanajuato, Mexiko) je mexická televízna, filmová a divadelná herečka. Svoju hereckú kariéru začala, keď získala hlavnú úlohu v telenovele "Perla". Odvtedy pokračovala v práci pre mexickú televíznu sieť TV Azteca a neskôr pre Televisu a Telemundo.
Chceme hulení 2021

Chceme hulení 2021 je v poradí štvrté EP rapera P T K, ktorý bol vydaný 31. mája 2024 na platforme Spotify. EP vyšlo po takmer 8 mesiacoch od vydania šiesteho sólového albumu "Silent Kill" (2023), no však od posledného vydania EP s názvom "Vrátit se zpátky" (2022) ubehli takmer 2 roky. Obsahuje 5 skladieb a na jednej z nich môžeme nájsť na feate Separa.
O albume.
3 dni pred vydaním na svojom Instagrame oznámil že koncom mája bude vydávať EP, ktoré malo vyjsť už v roku 2021, avšak sme sa ho dočkali až v roku 2024. Následne na druhý deň zverejnil samotný tracklist a oznámil predaj merchu.
Zlieň (vrch)

Zlieň () je vrch v strednej časti Kysuckej vrchoviny, krajinnom celku Stredných Beskýd. Leží nad obcou Lutiše, približne severovýchodne od Žiliny.
Poloha.
Nachádza sa v strednej časti Kysuckej vrchoviny, na južnom okraji geomorfologického podcelku Vojenné. Vrch leží v Žilinskom kraji, na hranici okresov Žilina a Kysucké Nové Mesto a zasahuje na katastrálne územia obcí Lysica, Lutiše a Horný Vadičov. Najbližšími sídlami sú na severovýchodnom úpätí situované Lutiše a západne ležiaci Horný Vadičov, južným smerom sa nachádza Lysica a Belá a severným Radôstka.
Opis.
Zlieň je uzlovým vrchom, kde sa stretávajú tri hrebene; od severozápadu z vrchu Obelec (), od juhozápadu z Požehy () a od východu z Mravečníka (). Severovýchodné svahy masívu odvodňuje potok Lutiša do Radôstky, juhovýchodné Zlienský potok do Varínky a západné Dlhý a Vadičovský potok do Kysuce. Vrcholom prechádza hranica ochranného pásma Národného parku Malá Fatra.
Severným smerom sa nachádza Vrchrybník (), Sedlom nad Melišovcami oddelený Biely vrch (), Černatín () a Obelec (), západným Ľadonhora (), Holý vrch (), Vreteň () a Straník (), južným Požeha (), Želehosť (), Sedlom pod Zlieňom oddelená Magura () a v diaľke i Malý () a Veľký Kriváň () a východným Ostré (), Okrúhlica (), Veľký Rozsutec (), Mravečník () a Pupov ().
Výhľady.
Súvislý lesný porast na vrchole neumožňuje rozhľad. Z vhodných lokalít však možno pozorovať okolité vrcholy Kysuckej vrchoviny a susednú Malú Fatru, pri priaznivých podmienkach aj Kysucké Beskydy, Oravskú Maguru a Súľovské vrchy.
Frňovské sedlo

 
Frňovské sedlo () je horské sedlo v hlavnom hrebeni Javorníkov. Nachádza sa na slovensko-českej hranici, nad obcou Horná Mariková. Zasahuje do CHKO Kysuce na slovenskej a CHKO Beskydy na českej strane a jeho východná časť patrí do prírodnej rezervácie Malý Javorník.
Polohopis.
Priesmyk leží na západnom okraji strednej časti pohoria, v geomorfologickom podcelku Vysoké Javorníky a ich časti Javornícka hornatina. Nachádza sa v hlavnom hrebeni, ktorý kopíruje štátnu hranicu a vedie z Makyty () na Malý Javorník (). Sedlo oddeľuje západne situované Frňovské () a nepomenovanú kótu () na východe. Južné svahy odvodňuje Marikovský potok do Váhu, voda zo severných odteká do Vsetínskej Bečvy a Moravy. 
Územie leží na slovensko-českej hranici, na pomedzí Trenčianskeho a Zlínskeho kraja. Južná časť patrí do okresu Považská Bystrica a katastra obce Horná Mariková, severná do okresu Vsetín a katastra mesta Karolinka.
Zoznam darebákov v Jamesovi Bondovi

Tento článok obsahuje zoznam hlavných darebákov v románoch a filmoch Jamesa Bonda"."
Organizácie.
Bond často vo svojich dobrodružstvách bojuje aj proti organizáciám a spoločnostiam ako sú:
Daniel Pella

Prof. MUDr. Daniel Pella, PhD. (* 28. apríl 1962, Prešov) je slovenský lekár, kardiológ a vysokoškolský pedagóg.
Život.
V rokoch 19741980 absolvoval Gymnázium T. Ševčenka v Prešove. V rokoch 19801986 absolvoval všeobecné lekárstvo na Lekárskej fakulte Univerzite Pavla Jozefa Šafárika v Košiciach. Od roku 1990 pôsobil ako odborný asistent na II. internej klinike Lekárskej fakulty UPJŠ v Prešove. Venoval sa neintervenčnej kardiológii, a to hlavne prevencii kardiovaskulárnych ochorení.
V rokoch 2014 až 2022 pôsobil ako dekan Lekárskej fakulty UPJŠ. Od 22. augusta 2023 zastáva post rektora na Univerzite Pavla Jozefa Šafárika v Košiciach.
Člen vedeckých rád a redakčných rád. Je autorom a spoluautorom viacerých publikácií a vedeckých článkov z domácich a zahraničných periodikách.
Anna Grusková

Anna Grusková (* 1962, Modra) je slovenská filmová, divadelná a rozhlasová spisovateľka a režisérka.
Životopis.
Vyštudovala Divadelnú a filmovú vedu na Filozofickej fakulte Karlovej univerzite v Prahe a absolvovala ročný kurz Ďalšieho vzdelávania filmového jazyka na Filmovej fakulte VŠMU v Bratislave. V Slovenskej akadémii vied obhájila dizertačnú prácu o slovenskej recepcii popredného autora viedenskej moderny Arthura Schnitzlera.
Viedla rad domácich i medzinárodných umeleckých projektov ("Amerika", "Nevesty", "Sarkofágy a bankomaty", "Teatrálny svet 18391939"), a podieľala sa na iných ako autorka ("Donaudrama", "Šance '89"). Jej dráma "Rabínka" bola v roku 2012 inscenovaná v Slovenskom národnom divadle. Ako filmárka režírovala dokumentárne filmy "Rabínka" (2012, K2 Production a Slovenská televízia), "Návrat do horiaceho domu" (2014, Anzio a Múzeum Slovenského národného povstania) o hrdinkách Druhej svetovej vojny Gisi Fleischmann a Haviva Reick a "Profesionálna cudzinka" o spisovateľke a vojnovej korešpondentke Irene Brežnej (2016, v spolupráci s RTVS), o karpatonemeckej menšine na Slovensku "Smutné jazyky" (2018, Reminiscencie a RTVS) a o česko-slovenských obetiach vášne k divadlu "Život za divadlo" (2020, Reminiscencie a RTVS). V roku 2015 založila v Bratislave, kde žije, produkčnú spoločnosť Reminiscencie.
Externé odkazy.
Rainforest Alliance

Rainforest Alliance () je medzinárodná mimovládna organizácia so zamestnancami vo viac ako 20 krajinách a prevádzkou vo viac ako 70 krajinách. V roku 1987 ju založil Daniel Katz, americký ekologický aktivista, ktorý pôsobí ako predseda predstavenstva. Mimovládna organizácia uvádza, že jej poslaním je „vytvoriť udržateľnejší svet využitím sociálnych a trhových síl na ochranu prírody a zlepšenie života farmárov a lesných spoločenstiev“. Jej práca zahŕňa poskytovanie environmentálnej certifikácie udržateľnosti v poľnohospodárstve. Súbežne s jeho certifikáciou Rainforest Alliance vyvíja a implementuje dlhodobé programy ochrany a komunitného rozvoja v mnohých kriticky dôležitých tropických krajinách, kde produkcia komodít ohrozuje zdravie ekosystémov a blahobyt vidieckych komunít.
Hoaxy.
V roku 2023 sa reťazovými e-mailovými správami a sociálnymi sieťami v Česku a na Slovensku šírili hoaxy o výrobkoch označených „(zelenou) žabou“, čiže logom organizácie Rainforest Alliance, tvrdiace, že:
Daniel Katz

Daniel R. Katz (* 1961) je americký environmentalistický spisovateľ, rečník a aktivista. V súčasnosti je hlavným programovým riaditeľom nadácie Overbrook Foundation, kde vedie environmentálne darcovstvo v oblastiach ochrany biodiverzity, udržateľnosti a klimatických zmien.
Vzdelanie a kariéra.
Katz vyrastal v Cincinnati v štáte Ohio. Získal titul M.B.A. na New York University Stern School of Business a titul B.A. na Ohio State University. Po absolvovaní Ohio State University sa Katz presťahoval do Číny s úmyslom stať sa zahraničným korešpondentom, ale namiesto toho sa dozvedel o ničení dažďových pralesov, čo ho viedlo k založeniu Rainforest Alliance nasledujúci rok.
Rainforest Alliance.
Vo svojich 24 rokoch Katz spoluzaložil Rainforest Alliance v roku 1986, organizáciu, ktorá pomáha iniciovať hnutie na ochranu dažďových pralesov. Rainforest Alliance je mimovládna organizácia, ktorá sa zameriava na ochranu životného prostredia na celom svete. Pod Katzovým vedením sa Rainforest Alliance stala prvou neziskovou organizáciou, ktorá vytvorila globálny program na monitorovanie, hodnotenie, certifikáciu a audit lesov. Rainforest Alliance je celosvetovo známa tým, že vytvára nezávislú certifikáciu tretích strán v lesníctve, poľnohospodárstve a cestovnom ruchu. Bol výkonným riaditeľom Rainforest Alliance od jej vzniku až do roku 2000; dnes je predsedom Rainforest Alliance.
Zásielkové katalógy.
Bojuje proti plytvaniu zásielkovými katalógmi, ktorých priemerná domácnosť ročne dostane asi 114 kusov. V dôsledku jeho úlohy pri spúšťaní internetovej stránky na ochranu prírody CatalogChoice.org bol Katz Billom Moyersom z PBS opísaný ako „Dr. Phil neporiadku v katalógoch“ a „majster preplnenej poštovej schránky“. Catalog Choice bol predaný TrustedID v máji 2012 a výťažok bude distribuovaný prostredníctvom novej nadácie.
Goldeneye (sídlo)

Goldeneye je pôvodný názov panstva spisovateľa Iana Fleminga v zálive Oracabessa na severnom pobreží Jamajky. V roku 1946 kúpil 15 akrov (6,1 ha) susediacich s usadlosťou Golden Clouds a postavil si svoj dom na okraji útesu s výhľadom na súkromnú pláž. Trojizbová stavba bola postavená podľa Flemingovho náčrtu, vybavená drevenými žalúziami a bazénom. Flemingovými návštevníkmi v Goldeneye boli okrem iného herci, hudobníci a filmári. Od roku 2010 objekt funguje ako Goldeneye Hotel and Resort, ktorý pozostáva z Flemingovho hlavného domu a niekoľkých chát, a naďalej hostí celebrity ako hostí rezortu.
Sídlo sa nachádza v rybej rezervácii Oracabessa Bay Fish Sanctuary, ktorá bola založená v roku 2011 na ochranu morského ekosystému tejto oblasti. Susedí s plážou James Bond Beach.
História.
Napriek zjavnej blízkosti „Golden Clouds“ Fleming tvrdil, že meno Goldeneye má viacero pôvodov, vrátane románu autorky Carsona McCullersa z roku 1941 "Reflections in a Golden Eye" alebo "Operation Goldeneye", pohotovostného plánu z obdobia druhej svetovej vojny. 17. februára 1952 začal Fleming v Goldeneye písať svoj prvý román o Jamesovi Bondovi "Casino Royale". Nasledujúcich 12 rokov tam Fleming písal všetky svoje príbehy o agentovi 007.
V roku 1976, 12 rokov po smrti Iana Fleminga, bola nehnuteľnosť predaná hudobníkovi Bobovi Marleymu. O rok neskôr predal majetok zakladateľovi Island Records Chrisovi Blackwellovi. Blackwell postupne pridal k pôvodnému majetku 25 akrov (10 ha) v malých parcelách, aby dosiahol súčasných celkových 40 akrov (16 ha). Pri zväčšovaní areálu, pridal aj rôzne chatky a stany okolo vnútornej lagúny vtesnanej medzi pláže James Bond a Low Cay Beach. Koncom 80. rokov založil spoločnosť Island Outpost a otvoril nehnuteľnosť ako malý hotel.
Bond.
Niekoľko scén z filmov o Jamesovi Bondovi sa natáčalo v okolí alebo boli veľmi inšpirované miestnym exotickým prostredím, vrátane filmu "" z roku 1962 (najmä slávna scéna na miestnej pláži so Seanom Connerym a dievčaťom Jamesa Bonda Honeychile Rider v podaní herečky Ursuly Andress), "Žiť a nechať zomrieť" (1973) a "Muž so zlatou zbraňou" (1974). Názov nehnuteľnosti inšpiroval názov a dej sedemnásteho filmu Jamesa Bonda z roku 1995 "Zlaté oko" ("GoldenEye") s Pierceom Brosnanom v hlavnej úlohe. Vo filme "Nie je čas zomrieť" z roku 2021 je Bondov odchod do dôchodku na Jamajke prikývnutím Flemingovmu životu na Goldeneye.
Progresivizmus

Progresivizmus, je politická filozofia. Vychádza z myšlienky, že pokrok vo vede, technike, hospodárskom rozvoji a spoločenskom zriadení je nevyhnutný na zlepšenie situácie ľudí. Progresivizmus sa stal veľmi dôležitým počas osvietenstva v Európe. Šírilo sa presvedčenie, že Európa ukazuje, ako môžu spoločnosti napredovať od necivilizovaných podmienok k civilizácii posilnením základov empirického poznania ako základu spoločnosti. Osvietenskí vodcovia verili, že pokrok má univerzálnu platnosť pre všetky spoločnosti a že tieto myšlienky sa rozšíria z Európy do zvyšku sveta.
Na začiatku 20. storočia sa koncepcia progresivizmu vynorila z rozsiahlych spoločenských zmien, ktoré priniesla industrializácia a druhá priemyselná revolúcia koncom 19. storočia. Progresivisti verili, že pokrok brzdia obrovská hospodárska nerovnosť, minimálne regulované monopolné korporácie a intenzívne a často násilné konflikty medzi pracujúcimi a hospodárskymi elitami, a tvrdili, že na riešenie týchto problémov treba prijať opatrenia.
Význam pojmu "progresivizmus" sa v priebehu času menil a líšil sa v závislosti od uhla pohľadu. V 19. storočí sa progresivizmus spájal so zástancami voľného trhu a slobody pohybu osôb. Na druhej strane, koncom 19. storočia bol rozšírený názor, že voľný trh bráni pokroku. Začiatkom 20. storočia sa za progresívnych označovali aj zástancovia eugeniky a prohibície, iniciatív, ktoré sa vtedy presadzovali v mene verejného zdravia. V 21. storočí je progresívne definované ako "sociálne alebo politické hnutie, ktoré sa snaží zastupovať záujmy obyčajných ľudí prostredníctvom politických zmien a podpory vládnych opatrení".
Stratenec (sedlo)

 
Stratenec () je horské sedlo v hlavnom hrebeni Javorníkov. Nachádza sa nad obcou Papradno, na území CHKO Kysuce.
Polohopis.
Priesmyk leží na západe strednej časti pohoria, v geomorfologickom podcelku Vysoké Javorníky a ich časti Javornícka hornatina. Nachádza sa v hlavnom hrebeni medzi Malým () a Veľkým Javorníkom (), ktorý v tejto oblasti vedie východne od štátnej hranice. Východným smerom sa v hrebeni dvíha vrch Stratenec (), západná časť stúpa na neoznačené návršie. Južné svahy klesajú do Papradnianskej doliny, ktorou voda odteká Papradniankou do Váhu, voda zo severných odteká do Vsetínskej Bečvy a Moravy. 
Územie leží na pomedzí Trenčianskeho a Žilinského kraja. Severná časť patrí do katastra obce Makov v okrese Čadca, južná zasahuje na územie obce Papradno v okrese Považská Bystrica.
Sebastian Kóša

Sebastian Kóša (* 13. september 2003, Nové Zámky) je slovenský profesionálny futbalista, ktorý hrá ako stredný obranca za Spartak Trnava a reprezentáciu Slovenska.
Klubová kariéra.
13. júna 2020 Kóša debutoval v drese FC Nitra v najvyššej slovenskej futbalovej lige v zápase proti ViOn Zlaté Moravce.
18. júla 2020 Kóša prestúpil do Spartaka Trnava. V tom istom roku 25. októbra strelil svoj prvý ligový gól v zápase proti AS Trenčín, čím prekonal rekord Josefa Adamca ako najmladšieho strelca Spartaka Trnava vo veku 17 rokov, 1 mesiac a 11 dní. Vo februári 2022 bol Kóša vyhlásený za najlepšieho hráča Slovenska v kategórii U19 na Grassroots Football Gala, ktorý usporiadal Slovenský futbalový zväz.
Reprezentačná kariéra.
V decembri 2022 dostal Kóša prvú pozvánku do seniorskej reprezentácie Slovenska na sústredenie v národnom tréningovom centre v Senci. Jeho seniorský reprezentačný debut prišiel 23. marca 2024, keď nastúpil z lavičky ako náhradník v priateľskom zápase s Rakúskom. Neskôr bol menovaný do 26 člennej zostavy Slovenska pre Majstrovstvá Európy vo futbale 2024. Na turnaji nenastúpil do žiadneho zápasu.
Úspechy.
Spartak Trnava
Tomáš Rigo

Tomáš Rigo (* 3. júl 2002, Poprad) je slovenský profesionálny futbalista, ktorý hrá na pozícii stredopoliara za český klub FC Baník Ostrava a za slovenský národný tím.
Klubová kariéra.
Rigo je odchovancom Popradu. V mládeži si zahral na Slovensku aj v Tatrane Prešov a Ružomberoku.
V roku 2018 sa presunul do akadémie pražskej Slavie. Za slavistické áčko si pripísal jeden štart v lige, raz striedal v zápase Európskej ligy proti Leverkusenu.
Sezóny 2021/22 a 2022/23 strávil na hosťovaní v druholigovej Vlašimi. Na hosťovaní v druholigovom klube si na konto pripísal 13 gólov a 8 asistencií.
Rigo sa v júni 2023 stal posilou ostravského Baníka. S klubom podpísal zmluvu na tri roky s opciou na ďalšie dve sezóny. 6. augusta debutoval v drese Baníka pri prehre 1:3 s Viktóriou Plzeň. 23. septembra sa prvýkrát strelecky presadil, a to pri výhre 5:1 nad Zlínom.
V jarnej časti sezóny 2023/24 sa stal stabilným členom základnej zostavy Baníka a v marci bol prvýkrát pozvaný do slovenskej reprezentácie.
Reprezentačná kariéra.
Rigo je slovenským mládežníckym reprezentantom. V marci 2024 bol po prvýkrát trénerom Calzonom povolaný do slovenskej seniorskej reprezentácie.
Airalo

Airalo je trh s kartami eSIM. Cestovateľom poskytuje karty eSIM pre viac ako 200 krajín a regiónov po celom svete, čo im poskytuje okamžitý prístup k internetu v zahraničí. K 31. marcu 2024 má aplikáciu Airalo viac ako 10 miliónov používateľov a je dostupná v App Store a Google Play Store v 53 jazykoch.
História.
Airalo je startup so sídlom v USA, ktorý v roku 2019 založili Abraham Burak a Bahadir Ozdemir. Ich cieľom je poskytnúť cestovateľom prístup k okamžitému, cenovo dostupnému globálnemu pripojeniu prostredníctvom technológie eSIM.
Abraham a Bahadir sú podnikatelia v sfére digitálnych nomádov, ktorí na vlastnej koži zažili obmedzenia spojené s cestovaním. Technológia eSIM predstavovala príležitosť poskytnúť cestovateľom cenovo výhodnejšiu a dostupnejšiu alternatívu.
V roku 2019 spoločnosť Airalo zabezpečila počiatočné financovanie vo výške 1,9 milióna dolárov od počiatočného kapitálového fondu Antler a Sequoia Capital z Indie. V roku 2021 zabezpečila financovanie vo výške 5 miliónov dolárov v rámci Series A. A v roku 2023 to bolo 60 miliónov dolárov v kole financovania Series B. e&amp; Capital, riziková pobočka spoločnosti e&amp; (známejšia ako prepravca Etisalat so sídlom v Spojených arabských emirátoch), viedla kolo s účasťou startupových „generátorov“ Antler Elevate, Liberty Global, Rakuten Capital, Singtel Innov8, Surge (počiatočný fond od Peak XV, predtým známy ako Sequoia Capital India a SEA), Orange, T Capital (riziková pobočka Deutsche Telecom), KPN Ventures, Telefónica Ventures a I2BF Global Ventures.
GRBBeta

GRBBeta je v poradí štvrtá slovenská družica určená na detekciu gama zábleskov (GRB) z hlbokého vesmíru, jedných z najenergetickejších explózií vo vesmíre. Vyvinuli ho študenti z Technickej univerzity v Košiciach spolu s firmou Spacemanic a ďalšími partnermi.
Družica.
GRBBeta je družica typu CubeSat a ide o doteraz najväčšiu slovenskú družicu so štvorcovou podstavou 10x10 cm a dĺžkou 22,7 cm. Bola vynesená 9. júla 2024 nosnou raketou Ariane 6 na nízku obežnú dráhu. Keďže sa jednalo o prvý let tejto rakety a čiastočné alebo úplné zlyhanie bolo vysoko pravdepodobné, ESA sa rozhodla poskytnúť európskym štátom možnosť bezplatne umiestniť satelit na palubu rakety Ariane 6. Slovensko možnosť využilo. Študenti z Technickej univerzity v Košiciach navrhli elektroniku pre GRBBetu a vyrobila ho slovenská spoločnosť Spacemanic špecializujúca sa na nanosatelity.
GRBAlpha.
Predchodcami družice boli tiež CubeSaty – skCube, GRBAlpha a Veronika. GRBAlpha bola úspešná v detekcii gama zábleskov – zatiaľ ich detegovala viac ako 60. Zároveň to bol prvý CubeSat na svete, ktorý bol na tento účel vyvinutý. GRBAlpha je ešte stále funkčná, no študenti z TUKE sa rozhodli na družicu nadviazať novou družicou GRBBeta, ktorá je dvakrát väčšia ako jej predchodca. Vďaka svojej veľkosti má GRBBeta rozšírené možnosti a môže získavať detailnejšie a presnejšie údaje.
Grzegorz Ryś

Mons. Grzegorz Ryś (* 9. február 1964, Krakov, Poľsko) je poľský katolícky biskup, ktorý je od roku 2017 metropolitným lodžským arcibiskupom a kardinálom.
Život.
Po štúdiách v krakovskom seminári bol v roku 1988 vysvätený za kňaza pre krakovskú diecézu. Potom pokračoval v štúdiách, roku 1994 získal doktorát teológie v oblasti cirkevných dejín na Pápežskej teologickej akadémii v Krakove, v roku 2000 sa habilitoval v oblasti histórie. Pôsobil v pastorácii, ale aj ako vyučujúci cirkevných dejín, duchovný vodca, komentátor v televízii, žurnalista, bol aj odborne publikačne činný. V rokoch 20072011 bol rektorom krakovského seminára. V roku 2011 bol menovaný titulárnym biskupom diecézy Arcavica a pomocným biskupom v krakovskej arcidiecéze. V roku 2017 ho pápež František menoval sídelným lodžským arcibiskupom – metropolitom.
Kardinál.
V nedeľu 9. júla 2023 pápež František vyhlásil, že v konzistóriu 30. septembra 2023 vymenuje 21 nových kardinálov, medzi nimi aj Mons. Grzegorza Ryśa. V konzistóriu 30. septembra 2023 ho kreoval za kardinála.
F1 (film)

F1 je plánovaná americká športová akčná dráma o pretekoch Formuly 1, režiséra Josepha Kosinského a scenáristu Ehrena Krugera. V hlavných úlohách účinkujú Brad Pitt, Damson Idris, Kerry Condon, Tobias Menzies, Javier Bardem a Sarah Niles.
Uvedenie filmu "F1" do kín je naplánované spoločnosťou Warner Bros. Pictures na 25. júna 2025 v Európe a v Spojených štátoch na 27. júna 2025.
Zápletka.
Sonny Hayes (Brad Pitt), ktorý v 90. rokoch pretekal vo Formule 1, má hrozivú haváriu, ktorá ho prinúti odísť z Formuly 1 a začať pretekať v iných závodných disciplínach. Po rokoch Hayesa kontaktuje majiteľ tímu Formule 1 a jeho priateľ (Javier Bardem) a požiada ho, aby vyšiel z dôchodku a stal sa mentorom zázračného nováčika Joshuu Pearcea (Damson Idris) v tíme Expensify Apex Grand Prix (APXGP).
Adolf Meckel von Hemsbach

Adolf Meckel von Hemsbach (* 17. február 1856, Berlín, Nemecko† 24. máj 1893, Berlín) bol nemecký krajinár.
Životopis.
Narodil sa v Berlíne ako syn profesora patologickej anatómie Johanna Heinricha Meckela von Hemsbach (18211856) a jeho manželky Theophile von Denffer (18241902). Po skorej smrti svojho otca prežil detstvo u starých rodičov z matkinej strany v ruskom Petrohrade. Strednú školu navštevoval v Stuttgarte, kde mal prvé hodiny kreslenia, a potom študoval maľbu na Akadémii výtvarných umení v Karlsruhe pod vedením Hansa Fredrika Gudeho.
V rokoch 18801881 navštívil s kolegami umelcami Eugenom Brachtom a Carlom Covenom Schirmom množstvo arabských krajín. Okrem iného navštívil Kláštor sv. Kataríny na úpätí hory Sinaj, ktorý zaznamenal do olejomaľby. Okrem krajiniek namaľoval množstvo orientálnych výjavov. Po návrate pôvodne sídlil v Karlsruhe, ale potom sa v roku 1892 presťahoval späť do Berlína.
Späť v Berlíne bol Meckel pravidelne zastúpený na výstavách Akadémie umení a Große Berliner Kunstausstellung, ako aj v Mníchovskom "Glaspalast", Drážďanoch, Stuttgarte a Viedni. Zoznam viac ako 100 Meckelových diel katalogizoval F. von Boetticher.
Meckel sa zúčastnil Veľkej berlínskej výstavy umenia v roku 1893 so štyrmi obrazmi, ale piaty bol odmietnutý. Neskôr v tom istom roku si vzal život v Berlíne.
Perla (telenovela)

Perla ( "Perla") je mexická telenovela z produkcie TV Azteca v rokoch 1998 – 1999. Hlavné postavy stvárnili herci Silvia Navarro a Leonardo García. Na Slovensku túto telenovelu vysielala TV JOJ od 2. augusta 2004 do 6. apríla 2005.
Telenovela je adaptáciou argentínskej telenovely "Čierna perla" z rokov 1994 – 1995.
Plameň pochybnosti

Plameň pochybnosti ( "La duda") je mexická telenovela z produkcie TV Azteca v rokoch 2002 – 2003. Hlavné postavy stvárnili herci Silvia Navarro a Omar Germenos. Na Slovensku túto telenovelu v premiére vysielala TV JOJ od 16. augusta 2004 do 1. februára 2005.
Laura Londoño

Laura Londoño, celým menom "Laura Londoño Tapia" (* 13. február 1988, Medellín, Kolumbia) je kolumbijská herečka a modelka.
Na Slovensku je známa svojím účinkovaním v telenovelách "Viktória" a "Vôňa vášne" a v seriáli "Narcos".
Osobný život.
Je vydatá za Santiaga Moru Bahamóna, bratranca moderátorky Claudie Bahamón, s ktorým má 2 dcéry – Allegru a Micaelu.
Xenosmilus

Xenosmilus je rod vyhynutej mačkovitej šelmy z podčeľade Machairodontinae s jediným druhom Xenosmilus hodsonae.
Jeho fosílie boli prvýkrát náhodne objavené pracovníkmi lomu na Floride začiatkom 80. rokov 20. storočia a pôvodne boli považované za zástupcu rodu "Homotherium". Až na konci 90. rokov boli medzi kosťami oboch zvierat nájdené odlišnosti a v roku 2000 bol vedecky opísaný nový rod "Xenosmilus". Z Floridy sú známe iba jediné dve takmer kompletné kostry xenosmila, kosti podobné ostatkom xenosmila boli nájdené tiež v Uruguaji, ale keďže sa jednalo len o fragmentárne pozostatky, nemohlo dôjsť k spoľahlivej identifikácii. Kvôli malému množstvu kostrových pozostatkov je ťažké tiež spoľahlivo vymedziť presný časový rozptyl, kedy toto zviera žilo. Vyskytovalo sa pravdepodobne počas obdobia pleistocén pred 1,8 až 0,3 miliónmi rokov.
"Xenosmilus" mal čiastočné anatomické vlastnosti oboch tribov v podčeľadi Machairodontinae, a preto bola jeho systematika ťažšia. Mal podobne zavalité a svalnaté telo a kratšie nohy ako zástupcovia tribu Smilodontini a zuby boli podobné zástupcom tribu Homotherini. Podľa analýzy z roku 2007 bola táto šelma najbližšie spriaznená s druhom "Homotherium serum", patrila teda do tribu Homotherini.
Očné zuby boli ploché a zúbkované, rezáky veľké a vyčnievajúce z tlamy. Medzi hornými očnými zubami došlo k redukcii zubnej medzery. Trháky boli mohutné a ostré. Čelo mal "Xenosmilus" úzke, lebka sa výrazne zužovala za očnicami, čím sa odlišovala od lebky homotheria. Hmotnosť xenosmila sa odhaduje na 230400 kg, čo je podobná hmotnosť, akú dosahoval "Smilodon"; "Xenosmilus" bol menší ako "Smilodon", ale mohutnejší. Vďaka svojej hmotnosti mohol "Xenosmilus" strhnúť k zemi takmer akýkoľvek druh koristi. Preferovanou korisťou bola pekari, ich pozostatky boli objavené v blízkosti pozostatkov xenosmila. Počas pleistocénu sa v Severnej Amerike vyskytovali aj iné druhy predátorov, ako vlci "Canis dirus" a "Canis armbrusteri" a iné druhy machairodontov, s ktorými mohol byť "Xenosmilus" v kompetičnom vzťahu.
Theudóros

Theudóros ("Theudóros") môže byť: